Title: Doložka finančných, ekonomických, enviromentálnych vplyvov a vplyvov na zamestnanosť a podnikateľské prostredie
Author: pavol.matejka
Last saved by: jost

Doložka finančných, ekonomických, environmentálnych vplyvov a vplyvov na zamestnanosť a podnikateľské prostredie.

1.	Odhad dopadov na verejné financie

Predkladaný návrh na riešenie zintenzívnenia konaní o stave obnovy evidencie niektorých pozemkov a právnych vzťahov k nim podľa zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov rieši, spôsob obstarávania a financovania v doteraz 1045 katastrálnych územiach neobstaraných registrov obnovy evidencie pozemkov . 
1.	vyčíslenie finančných dôsledkov na štátny rozpočet- úspora 600 mil. Sk
2.	vyčíslenie finančných dôsledkov na rozpočet fondov- nie je
3.	vyčíslenie finančných dôsledkov na rozpočty obcí a VUC- nie je
4.	vyčíslenie finančných dôsledkov na rozpočty soc. a zdrav. poisťovní a Národného úradu práce- nie je,
     5. vyčíslenie finančných dôsledkov na rozpočty Fondu národného majetku a SPF- financovanie prác spojených s riešením obnovy evidencie pozemkov bude zabezpečované priamo z rozpočtovaného limitu nákladov Slovenského pozemkového fondu v príslušnom roku  v sume 100 mil. Sk na ťarchu ich bežných nákladov. Docielený bude súlad s uplatňovanou metodikou ESA 95 pri hodnotení bilancie verejného rozpočtu. 

2.	Odhad dopadov na obyvateľov, hospodárenie podnikateľskej sféry a iných právnických osôb

1.	dopad na životnú úroveň obyvateľstva – nemá,
2.	posúdenie utvárania podmienok na rozvoj podnikateľských aktivít - urýchlenie prác na obnove evidencie pozemkov umožní vytvoriť podmienky na trh s pôdou  a zabezpečí právnu istotu pozemkového vlastníctva,
3.	súlad s prioritami a cieľmi hospodárskej politiky – upevnenie právnej istoty vlastníctva pozemkov, vytvorenie podmienok na trh s pôdou.

3.	Odhad dopadov na životné prostredie

Materiál má  výrazný environmentálny vplyv, nakoľko ukončenie registrov obnovy evidencie pozemkov a právnych vzťahov k nim predpokladá konsolidáciu vlastníctva a reštrukturalizáciu vlastníckych vzťahov potrebných pre ozdravenie a zefektívnenie poľnohospodárstva na pôdach s vysokým produkčným potenciálom.

4.	Odhad dopadov na zamestnanosť

Vzhľadom na rovnomerné rozloženie časového a finančného plnenia prác zhotoviteľmi má predkladaný materiál pozitívny vplyv na stabilizáciu podnikateľského prostredia  a podporu zamestnanosti v rozsahu celého Slovenska.